**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2017. szeptember 18. (hétfő) 17 óra**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, Györgyi Zoltán főépítész, dr. Visnyay Noémi osztályvezető, Grégerné Papp Ildikó osztályvezető

**Megjelentek:** Fodor Attila elnök*,* Bánóczi Margit, Honti Zoltán, Szabó Orsolya, Gerlóczyné Furulyás Katalin, Kiszelné Mohos Katalin polgármester, Tegzes Endre képviselő, Szemesy Barbara alpolgármester, Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 5 fő jelen van, a bizottság határozatképes, dr. Klein Katalin jelezte távollétét. Van-e kérdés, hozzászólás a napirendhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**25/2017. (IX. 18.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2017. szeptember 18-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2017. szeptember 18-i ülésén az alábbi napirendet tárgyalja:

1. **Döntés a Kispatak Óvoda helyiségeinek bérleti díjáról**
2. **Döntés a Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozásról, valamint az elektronikus adatbázis használatáról**
3. **A Dr. Schmidt Imre Ösztöndíjra vonatkozó pályázat elbírálására létrehozott bíráló bizottság tagjainak megválasztása**
4. **Döntés a Nagykovácsi Sólymok SE által, sportszakmai fejlesztés keretében vásárolt Teqball asztal elhelyezéséről, valamint az egyesület telepítési költségeihez való hozzájárulásról**

 **Határidő:** azonnal

**Felelős:** OKB elnök

**1. napirendi pont**

**Döntés a Kispatak Óvoda helyiségeinek bérleti díjáról**

**Fodor Attila elnök:** A napirendi pont előterjesztője polgármester asszony. Előadó dr. Halmosi-Rokaj Odett aljegyző asszony. Átadom a szót polgármester asszonynak, hogy röviden ismertesse az előterjesztést.

**Kiszelné Mohos Katalin polgármester:** *Röviden ismertette az előterjesztést.*

**Fodor Attila elnök**: Köszönöm. Kérdezem, hogy van-e kérdés, javaslat? Nincs. Én azt gondolom, hogy a beterjesztett anyag és a beterjesztett díjak abszolút méltányosak, és figyelembe veszik a teleülésen a gyermekek, mind az óvoda, mind pedig a sport, és civil szervezeteknek a lehetőségeit. Azt gondolom, hogy ez egy támogatandó dolog. Lehetőség szerint majd minden egyes egyesület és civil szervezet próbál majd gondolom pályázni, egyenlő eséllyel mindenki kap valamit majd, amit az intézmény úgyis el fog dönteni, hogy hol, mikor van szabad kapacitás. Most pedig az előterjesztésben foglalt határozati javaslatot teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**26/2017. (IX. 18.) HATÁROZATA**

**Tárgy: Döntés a Nagykovácsi Kispatak Óvoda helyiségeinek bérleti díjáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a Nagykovácsi Kispatak Óvoda helyiségeinek bruttó bérleti díjait 2017. szeptember 1-től az alábbiak szerint állapítsa meg:

|  |  |  |
| --- | --- | --- |
|  | **Bérleti díj (Ft/óra)** | **Kedvezményes bérleti díj (/Ft/óra)** |
|  |  | **Gyermek** | **Nagykovácsi székhelyű civil szervezetek** |
| tornaterem Dózsa Gy. u. | 2000 | 1000 | 1.500 |
| tornaterem Kaszáló u. | 2000 | 1000 | 1.500 |
| sószoba Kaszáló u. | 2000 | 1000 | 1.500 |

A bérbeadás a kötelező feladatellátást nem veszélyeztetheti. A bérleti szerződést az intézmény saját nevében kötheti, a befolyt bérleti díjjal az intézmény költségvetési bevételként önállóan rendelkezhet.

Felhatalmazza a Polgármestert a szükséges intézkedések megtételére.

**Felelős:** polgármester

**Határidő:** azonnal

**2. napirendi pont**

**Döntés a Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozásról, valamint az elektronikus adatbázis használatáról**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**Fodor Attila elnök:** Köszönöm. Kérdezem, hogy van-e kérdés, hozzászólás. Úgy látom nincs. Akkor szavazzunk a határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**27/2017. (IX. 18.) HATÁROZATA**

**Tárgy: Döntés a Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozásról, valamint az elektronikus adatbázis használatáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy csatlakozzon a Bursa Hungarica Felsőoktatási Önkormányzati Ösztöndíjpályázat 2018. évi fordulójához az elektronikus adatbázis használatával. Felhatalmazza a Polgármestert a Csatlakozási Nyilatkozat aláírására, valamint felkéri, hogy gondoskodjon a pályázat kiírásáról.

**Határidő:** 2017. október 2.

**Felelős:** polgármester

**3. napirendi pont**

**A Dr. Schmidt Imre Ösztöndíjra vonatkozó pályázat elbírálására létrehozott bíráló bizottság tagjainak megválasztása**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**Fodor Attila elnök:** Köszönöm. Kérdezem, hogy van-e kérdés, hozzászólás, illetve javaslat a bizottság tagjaira.

**Kiszelné Mohos Katalin polgármester**: A kiküldés pillanatában nem érkezett még pályázat, ezért került később kiküldésre az előterjesztés. Időközben viszont, határidőben érkezett be pályázat. Arra gondolok, hogy elsősorban önkéntes alapon válasszunk tagokat, ki az, aki szívesen vállalná ezt a feladatot. Gerlóczyné Furulyás Katalin és Bánóczi Margit jelzi, hogy elvállalná a bizottsági tagságot.

**Fodor Attila elnök**: Köszönöm. Van-e további kérdés, hozzászólás? Úgy látom nincs. Akkor szavazzunk a határozati javaslatról ezzel a két névvel kiegészítve. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**28/2017. (IX. 18.) HATÁROZATA**

**Tárgy: A Dr. Schmidt Imre Ösztöndíjra vonatkozó pályázat elbírálására létrehozott bíráló bizottság tagjainak megválasztása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a Dr. Schmidt Imre Ösztöndíj 2017. évi pályázatának elbírálására létrehozott bíráló bizottság tagjává az Oktatási, Kulturális, Sport, Turisztikai és Környezetvédelmi Bizottság tagjai közül Bánóczi Margitot és Gerlóczyné Furulyás Katalint válassza meg.

**Felelős:** polgármester

**Határidő:** azonnal

**4. napirendi pont**

**Döntés a Nagykovácsi Sólymok SE által, sportszakmai fejlesztés keretében vásárolt Teqball asztal elhelyezéséről, valamint az egyesület telepítési költségeihez való hozzájárulásról**

**Fodor Attila elnök:** A napirendi pont előterjesztője polgármester asszony. Előadó dr. Visnyay Noémi osztályvezető asszony. Átadom a szót, hogy röviden ismertesse az előterjesztést.

**dr. Visnyay Noémi osztályvezető:** *Röviden ismertette az előterjesztést.*

**Fodor Attila elnök:** Köszönöm. Kérdezem, hogy van-e kérdés, hozzászólás.

**Kiszelné Mohos Katalin polgármester**: Szeretnék kiegészítést tenni. A korábban egyeztetett helyszín a sportközpont volt, ahol az MLSZ pálya, a fitnessz park van, erre a területre kérte elnök úr az elhelyezést szóban. Majd írásban pedig a füves pályát jelölte meg, hogy oda kerüljön elhelyezésre. Azonban az én előterjesztésembe az eredetileg megbeszélt terület került, hiszen nagyon szűkösnek találom a pálya szélén ezt a helyet, illetve szeretném azt, ha ezt tömegsport jelleggel a lakosság is használhatná a sportolókon kívül. Ami még nagyon fontos, nem csak arról döntünk, hogy 180 ezer Ft-tal támogatjuk-e ennek a teqball asztalnak az elhelyezését, hanem arról is, hogy mely önkormányzati területen helyezzük el, tehát önkormányzati területet is biztosítunk használatra.

**Szabó Orsolya:** Két kérdésem van. Az egyik az esztétikai kivitelre vonatkozik, a másik pedig egy kicsit biztonságtechnikai jellegű. Ez egy olyan sima betonos terület, ami bármely köztéren elhelyezhető? A beton alapot nem kell-e beborítani valamivel a balesetek megelőzése érdekében, mivel oda fognak járni kisgyerekek is.

**Fodor Attila elnök**: Én fel szeretném hívni a figyelmet arra, hogy nem véletlenül került módosításra a kérelemben a helyszín. Erről az asztalról azt kell tudni, hogy másfél méter széles és két és fél méter hosszú asztal. Azért került – többek között sportszakmai szempontból is – ide, mert így lehet beiktatni a sportegyesületek szakmai munkájába. Tehát ez egy olyan technikai fejlesztő eszköz, amit edzések előtt, közben, be lehet iktatni az edzésprogramba. Éppen ezért módosult az egyesület által kért helyszín. Pontosan azt látva, hogy az egyesületeknek alapvetően a tevékenységük ott zajlik a füves pályán, és csak azokban az időszakokban fognak a műfüves pályára menni, amikor az időjárás már nem teszi lehetővé a füves pálya használatát, ezáltal ott tudnák kihasználni ezt az eszközt a szakmai munkára. Csak másodsorban szánja a szövetség is a lakosság számára ezt az eszközt. Tegyük azt is hozzá, hogy egy elég drága eszközről beszélünk, nem mindegy, hogy milyen típusú használatnak van kitéve. Azt gondolom, hogy alapvetően sokkal biztonságosabb a használata a füves pályán. Szemben azzal, amit a határozati javaslatban látok, az a kérésem, hogy az elhelyezésre azt vegyük figyelembe, hogy mégis csak egy sportszakmai eszközről van szó, és másodsorban van ez a lakosság részére. És a lakosság ugyanúgy tudja használni ezt a pályát, csak annak nem sok értelme van, hogy valamit megítél a szövetség, megpályáztatja, támogatást ad rá, beleteszi az egyesület a saját pénzét, és utána meg kitesszük a közösségi térre. Ott lesz a műfüves pálya, de alapvetően nem ott tartják az egyesületek az edzéseket. A másik fontos dolog, hogy a kisméretű pályára alapvetően majd a kisebb korosztályok fognak rámenni, mert a pálya méretéből kifolyólag ők azok, akik tudnak ott edzést tartani, illetve majd a felnőttek és egyéb bérlők. De a teqball asztal technikai tudásban a legkisebbeknek még nem megfelelő, ők még nem tudják ezt kezelni. Az a korosztály, amelyik tud ezzel dolgozni szakmailag, az pont az a középső korosztály, amely a legritkább esetben fog a műfüves pályára menni. Azt gondolom, hogy más típusú sportpark lesz a műfüves pályánál, gyermekek és felnőttek is járnak majd oda. Nem biztos, hogy nagyon örülnének a kondiparkot használók, hogy ott van mellettük ez a teqball asztal, és ide-oda fog röpködni a labda. Még az ügyesebbeknek is gondot okoz ennek az asztalnak a használata. Kérem a bizottságot, hogy fontolja meg, hogy ne ide helyezze el az aztalt, hanem ahova a kérvény vonatkozik, ahova felajánlotta az egyesület, még ha a telepítéshez támogatást is kér. Ott tudnák azok a gyerekek kihasználni, akiket a szövetség támogatna.

**Szabó Orsolya**: Ha a füves pályára kerül ez az asztal, akkor nem kell alá a beton borítás?

**Fodor Attila elnök**: Az megegyezés kérdése, hogy alapvetően mekkora beton borítást teszünk alá. Vagy azt mondjuk, hogy a talprészét rögzítjük csak le betonnal, ahová egyébként sem tud a gyerek bemenni, és füvesen hagyjuk meg a többi részt. Ebben az esetben füves cipőben mehetnek a gyerekek. Az is a cél, hogy edzés közben kimenjen, és amikor különböző munkacsoportokra osztják a gyerekeket, akkor ne kelljen átöltözni.

**Kiszelné Mohos Katalin polgármester**: Két kérdésem van. Az egyik, hogy van-e műszaki leírása annak, hogy hogyan kell elhelyezni ezt az asztalt, mert ezt eddig hiába kértem. Lehetséges, hogy a műszaki leírás szerint kötelező valamilyen szilárd burkolat. A másik, hogy az egyesületek edzései és versenyei alatt a lakosok bemehetnek-e használni ezt az eszközt?

**Fodor Attila elnök**: Edzés időben a gyerekek, az edzés részeként használják, akkor nem. Azon kívül nyitva van a pálya, hogyne használhatnák.

**Kiszelné Mohos Katalin polgármester**: Ez azt jelenti, hogy minden délután, és hét végén, amikor verseny van, akkor senki más nem használhatja ezt az asztalt, csak az egyesületek. Ugyanúgy elzárjuk a lehetőséget, mert a pályára azért nem tudnak bemenni, mert edzés van, és pont abban az időben vannak az edzések, amikor a gyerekek végre hazaérnek, és tudnának mozogni. Én ezért is javasoltam más területre, és úgy tudtam, hogy az MLSZ pályán is lesznek edzések, hiszen azért készül.

**Fodor Attila elnök:** Bontsuk ezt ketté. Egyik dolog, hogy az MLSZ pályán természetesen lesznek edzések, de alapvetően az a pálya a kisebb korosztályoknak lesz majd megfelelő. A teqball asztalhoz viszont ez a korosztály túl kicsi, és nem elég képzettek. Azt gondolom, hogy itt csak apró félreértés van. A másik, hogy alapvetően az MLSZ azért ajánlotta fel ezeket a pályázati lehetőségeket, hogy a sportegyesületekben a szakmai képzést segítse, és csak mellette a lakosság kiszolgálása. Polgármester a lakosságot teszi az első helyre, ami által nem tud megvalósulni a sportszakmai része ennek az egésznek. Amire nyerte az egyesület, az az elsődleges funkciója, és mellette még a lakosság is használhatja. Ha az MLSZ pályához tesszük, az nem életszerű, hogy átsétál oda az a néhány gyerek, majd visszasétál, az eléggé forgalmas szakaszon. Értem, hogy a sportparkot ez nagyon szépen felemelné, csak, akik ezt tudnák használni, az egy másik korosztály. Hét közben ebéd utántól fél 5-ig tudná használni a lakosság, hét végén sincsanak folyamatosan mérkőzések, tehát majdnem ott van a két napból másfél nap. Az is egy fontos szempont, hogy a füves pálya azért kontroll alatt van, tehát a NATÜ által folyamatos felügyelet alatt áll. Én szeretnék módosító javaslatot tenni, a helyszínnek a füves pályát jelöljük meg a határozati javaslatban, a többi rész változatlanul maradna.

**Kiszelné Mohos Katalin polgármester**: Az lenne a kérdésem, hogy történt-e egyeztetés a többi sportegyesülettel.

**Fodor Attila elnök:** Én úgy tudom, hogy a Sólymok elnöke egyeztetett a NUSE elnökével, ők is be fogják építeni a technikai feladatok közé. Az NKSE nem tart edzést ott.

**Gerlóczyné Furulyás Katalin**: Az lenne a kérdésem, hogy ha módosító indítvány születik, és a helyszín változik, akkor valószínűleg a hozzájárulás összege is módosulni fog. Egy újabb módosítás kell, vagy akkor mivel számolunk?

**Fodor Attila elnök**: Nem változik az összeg, mert arról volt szó, hogy a pontos műszaki paraméterek alapján lesz a költségvetése elfogadva. Ez az összeg egy keret, amivel lehet gazdálkodni. Értelemszerűen, ha megoldható kisebb költséggel, akkor kisebb költséggel oldja meg az egyesület. Úgy látom nincs további kérdés. Akkor szavazzunk az elhangzott módosító javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 3 igen, 2 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**29/2017. (IX. 18.) HATÁROZATA**

**Tárgy: Döntés a Nagykovácsi Sólymok SE által, sportszakmai fejlesztés keretében vásárolt Teqball asztal elhelyezéséről, valamint az egyesület telepítési költségeihez való hozzájárulásról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek az alábbi határozat elfogadását.

Nagykovácsi Nagyközség Önkormányzatának Képviselő-testülete úgy dönt, hogy hozzájárul a Teqball asztalnak önkormányzati tulajdonban lévő ingatlanon történő elhelyezéséhez. A képviselő-testület az elhelyezésre a Nagykovács belterület 218/3 helyrajzi szám alatt nyilvántartott – konténeröltözőknek is helyt adó - ingatlant jelöli meg. Amennyiben a Nagykovácsi Sólymok SE képviselője a fenti helyszínen történő elhelyezéshez hozzájárul, Nagykovácsi Nagyközség Önkormányzatának Képviselő-testülete az egyesület további telepítési költségeire 180.000,- forint támogatást biztosít, a 2017. évi költségvetés általános tartaléka terhére.

**Határidő**: azonnal

**Felelős:** Polgármester, Jegyző

**Fodor Attila elnök**: Köszönöm. Mivel több hozzászólást nem látok, a bizottság ülését 17 óra 35 perckor lezárom. Köszönöm a részvételt.

K.m.f.

 Fodor Attila Bánóczi Margit

 elnök tag